PATVIRTINTA
Gargždų lopšelio-darželio„Ąžuoliukas“ direktoriaus 2020 m. gegužės 13 d. įsakymu Nr. V1-52

[bookmark: _Hlk38021752]GARGŽDŲ LOPŠELIO-DARŽELIO „ĄŽUOLIUKAS“
VAIKŲ UGDYMO ORGANIZAVIMO 
KARANTINO SĄLYGOMIS TVARKOS APRAŠAS

I SKYRIUS
BENDROSIOS NUOSTATOS

1. Gargždų lopšelis-darželis „Ąžuoliukas“ (toliau – Mokykla) darbo organizavimo vykdant vaikų ugdymą Karantino sąlygomis esant potencialiai užsikrėtimo koronavirusu (Covid-19) rizikai tvarkos aprašas (toliau – Aprašas) nustato Mokyklos darbo organizavimo ir bendruomenės veiksmų tvarką, saugos ir sveikatos reikalavimus. 
2. Aprašas nustato Mokyklos veiksmus esant ekstremaliai situacijai valstybės lygiu.
3. Aprašas parengtas vadovaujantis šiais teisės aktais ir rekomendacijomis:
3.1. Lietuvos Respublikos Vyriausybės 2020 m. kovo 14 d. nutarimas Nr. 207 „Dėl karantino Lietuvos Respublikos teritorijoje paskelbimo“;
3.2. Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. balandžio 23 d. sprendimas Nr. V-977 „Dėl COVID-19 ligos (koronaviruso infekcijos) valdymo priemonių vaikų priežiūros organizavimui įstaigoje“;
3.3. Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. kovo 27 d. sprendimas Nr. V-594 „Dėl Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. kovo 10 d. sprendimo Nr. V-328 „Dėl COVID-19 ligos (koronaviruso infekcijos) atvejo apibrėžimo atnaujinimo“ pakeitimo“;
3.4. Lietuvos Respublikos sveikatos apsaugos ministro 2020 m. kovo 16 d. įsakymas            Nr. V-383 „Dėl Vaikų ir suaugusiųjų COVID-19 ligos (koronaviruso infekcijos) diagnostikos ir gydymo tvarkos aprašo patvirtinimo“;
3.5. Lietuvos Respublikos sveikatos apsaugos ministro 2020 m. kovo 12 d. įsakymas            Nr. V-352 „Dėl Asmenų, sergančių COVID-19 liga (koronaviruso infekcija), asmenų, įtariamų, kad serga COVID-19 liga (koronaviruso infekcija), ir asmenų, turėjusių sąlytį, izoliavimo namuose, kitoje gyvenamojoje vietoje ar savivaldybės administracijos numatytose patalpose taisyklių patvirtinimo“;
3.6. Rekomendacijos sveikatos priežiūros įstaigų patalpų ir ne sveikatos priežiūros patalpų dezinfekcijai (kai galimas užsiteršimas SARS-COV-2-VIRUSU. Lietuvos Respublikos Sveikatos apsaugos ministerija;
3.7. Rekomendacijos dėl sąlytį su COVID-19 atveju turėjusių asmenų valdymo. Lietuvos Respublikos Sveikatos apsaugos ministerija (toliau – SAM).

II SKYRIUS
DARBO ORGANIZAVIMAS

4. Rekomenduoti vaiko(ų) tėvams (globėjams/rūpintojams) ugdyti vaiką(us) namuose: 
4.1. kai vaikas(ai) serga lėtinėmis ligomis, nurodytomis Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąraše, patvirtintame Lietuvos Respublikos sveikatos apsaugos ministro 2020 m. kovo 23 d. įsakymu Nr. V-483 „Dėl Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąrašo patvirtinimo“ (toliau – Įsakymas Nr. V-483); 
4.2. kai vaikas(ai) gyvena kartu su asmenimis, priskirtinais rizikos grupėms (vyresnio nei 60 m. amžiaus asmenimis ir (arba) sergančiais lėtinėmis ligomis, nurodytomis Įsakyme Nr. V-483: žmogaus imunodeficito viruso liga; piktybiniai navikai (jei liga diagnozuota ar buvo paūmėjimas ir jei po taikyto gydymo pabaigos nepraėjo 2 metai); cukrinis diabetas; širdies ir kraujagyslių ligos su lėtiniu širdies nepakankamumu 2–4 laipsnio; lėtinės kvėpavimo organų ligos su kvėpavimo nepakankamumu; lėtinės inkstų ligos su inkstų nepakankamumu; būklė po autologinės kaulų čiulpų ir organų transplantacijos; ligos, kurios šiuo metu gydomos bendra ar selektyvia chemoterapijas ar radioterapija ir ligos, po kurių gydymo šiais metodais pabaigos nepraėjo 2 metai; ligos, kurios šiuo metu gydomos imunosupresija atitinkančia metilprednizolono 10 mg/kg per dieną ir ligos, nuo kurių gydymo šiuo būdu pabaigos nepraėjo 6 mėnesiai; įgimtas imunodeficitas; kitos sunkios lėtinės ligos, kai taikomas imunosupresinis gydymas).
5. Ugdymas organizuojamas maksimaliai laikantis grupių izoliacijos principo: 
5.1. darbuotojai (mokytojai, mokytojų padėjėjai, mokytojų padėjėjai su spec. poreikių vaikais) dirba tą pačią dieną tik vienoje paskirtoje grupėje;
5.2. vaikai nuolatos lanko tą pačią grupę, grupės veikla vykdoma taip, kad būtų išvengta skirtingas grupes lankančių vaikų kontakto tiek patalpose, kuriose teikiamos ugdymo paslaugos, tiek lauke; 
5.3. darbuotojai, vykdantys vaikų priėmimą/atidavimą į/iš Mokyklą(os), privalo dėvėti nosį ir burną dengiančias apsaugos priemones. 
5.4. su vaikais negali turėti kontakto darbuotojai į kurių pareigas neįeina tiesioginis darbas su vaikais (administracijos darbuotojai, kiemsargiai, pagalbiniai darbininkai, virtuvės darbuotojai, sandėlininkas, skalbėjas, skalbinių prižiūrėtojas, tarnybinių patalpų valytojai ir pan.); 
5.5. ribojamas skirtingose grupėse dirbančių darbuotojų kontaktas, jei to padaryti neįmanoma, ribojamas kontakto laikas išlaikant saugų atstumą (trumpiau nei 15 min. didesniu kaip 2 m. atstumu);
5.6. vaikai maitinami grupės patalpose. Maitinimas švediško stalo principu, kai maistą įsideda patys vaikai, negali būti organizuojamas. 
5.7. tiekėjų pristatomų prekių bei maisto prekių priėmimas vykdomas be tiesioginio kontakto, dėvint veido apsaugos priemones ir pirštines. Pristatytas prekes nedelsiant pasiimti jas prieš tai dezinfekavus ir parsinešti į joms skirtas patalpas;
5.8. draudžiama organizuoti bendras veiklas kelioms grupėms. Jei Mokykloje yra bendrų patalpų (salė), esančios bendros patalpas po kiekvienos grupės panaudojimo turi būti išvėdinamos ir išvalomos grupės mokytojos padėjėjos pagal Lietuvos Respublikos sveikatos apsaugos ministerijos parengtas rekomendacijas patalpų valymui COVID-19 pandemijos metu (https://sam.lrv.lt/uploads/sam/documents/files/REKOMENDACIJOS%20dezinfekcijai%2020200327%20(1).pdf).
5.9. rekomenduojama švietimo pagalbos specialistams (logopedui, specialiajam pedagogui, psichologui) dirbti su vaikais nuotoliniu būdu. Jei organizuojamos kontaktinės švietimo pagalbos specialistų konsultacijos, jos teikiamos individualiai ar vienu metu dirbama tik su tos pačios grupės vaikais. Konsultacijų metu turi būti vengiama fizinio kontakto. Po kiekvienos konsultacijos, patalpos turi būti išvėdinamos ir nuvalomi dažnai liečiami paviršiai.
6. Prie įėjimo į Mokyklos patalpas, kuriose vykdomas ikimokyklinis ir (ar) priešmokyklinis ugdymas, pateikiama informacija: 
6.1. kad asmenys, atlydintys vaikus, privalo dėvėti nosį ir burną dengiančias priemones (veido kaukes, respiratorius ar kitas priemones); 
6.2.  apie asmens higienos laikymosi būtinumą (rankų higienos, kosėjimo, čiaudėjimo etiketą ir kt.)[footnoteRef:1][footnoteRef:2]; [1:  http://www.ulac.lt/uploads/downloads/LT%206_spaudai%20A4.pdf]  [2:  http://www.ulac.lt/uploads/downloads/LT%206_spaudai%20A4.pdf] 

7. Šalia įėjimų į Mokyklos patalpas, kuriose vykdomas ikimokyklinis ir (ar) priešmokyklinis ugdymas, gerai matomoje, bet vaikams nepasiekiamoje vietoje, pakabinamos rankų dezinfekcijai skirtos priemonės.
8. Vertinama visų priimamų į Mokyklą vaikų sveikatos būklė. Grupės mokytojas, dėvėdamas asmens apsaugos priemones (AAP), priima vaikus nusirengimo patalpoje, pamatuoja vaiko kūno temperatūrą ir atžymi Vaiko sveikatos būklės įvertinimo žurnale (1 priedas). Vaikai, kuriems pasireiškia karščiavimas (37,3 °C ir daugiau), kurie turi ūmių viršutinių kvėpavimo takų infekcijų požymių (pvz., sloga, kosulys, pasunkėjęs kvėpavimas) ar kitų požymių, nurodytų Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“, 80 punkte, dalyvauti ugdymo veikloje negali. 
9. Ugdymo paslaugų teikimo vietoje sudarytos sąlygos darbuotojų ir vaikų rankų higienai (praustuvėse tiekiamas šiltas ir šaltas vanduo, prie praustuvių patiekiama skysto muilo). 

III SKYRIUS
TĖVŲ (GLOBĖJŲ, RŪPINTOJŲ) VEIKSMAI

10. Atvesti ir pasiimti vaiką(us) į/iš Mokyklą(os) gali tik vienas iš tėvų (globėjų, rūpintojų).
11. Draudžiama:
11.1. atvesti vaikus, kuriems pasireiškia karščiavimas (37,3 °C ir daugiau);
11.2. atvesti vaikus, kurie turi ūmių viršutinių kvėpavimo takų infekcijos požymių (sloga, kosulys, apsunkintas kvėpavimas ir kt.);
11.3. atvesti vaikus, kuriems pasireiškia ūmių žarnyno infekcijų požymiai (viduriavimas, vėmimas ir kt.);
11.4. atvesti vaikus, kuriems pasireiškia kitų užkrečiamų ligų požymiai (bėrimas ir kt.);
12. Atvedant ir pasiimant vaiką(us)  tėvas (globėjas, rūpintojas) privalo:
12.1. dėvėti veidą (nosį ir burną) drengiančias priemones (veido kaukę, respiratorių ar kitas priemones[footnoteRef:3]); [3:  http://www.ulac.lt/lt/kaip-tinkamai-uzsideti-nusiimti-ir-ismesti-medicin] 

12.2. vengti bet kokio kontakto su kitais asmenimis (nesibūriuoti vaikų nurengimo vietose). Rekomenduojama vaiką atvesti ir pasiimti į/iš Mokyklą(os) iš anksto su mokytoju suderintu laiku, jog būtų išvengta kontakto su kitais asmenimis;
12.3. laikytis ne mažesnio nei 2 metrų atstumo nuo kitų asmenų;
12.4. užtikrinti vaiko pasiėmimą (per 1 val. nuo Mokyklos vadovo ar jo paskirto asmens gauto informacinio pranešimo) iš Mokyklos, jei ugdymo proceso metu būtų pastėta, kad vaikui pakilo kūno temperatūra iki 37,3 °C ir daugiau ar atsirado užkrečiamų ligų simptomų (sloga, kosulys, apsunkintas kvėpavimas, viduriavimas ir kt.);
12.5. Užtikrinti tėvų kontaktinių duomenų tikslumą ir pasiekiamumą tol, kol vaikas bus Mokykloje.
14. Informuoti Mokyklos vadovą nedelsiant apie vaikui nustatytą COVID-19 infekciją.

IV SKYRIUS
[bookmark: _Hlk38566323]DARBUOTOJŲ VEIKSMAI 

15. Darbuotojai privalo:
15.1. laikytis rankų higienos (plauti rankas dažnai ir kruopščiai su vandeniu ir muilu bent 20 sekundžių, nesant galimybės rankų nusiplauti, rekomenduojama rankas dezinfekuoti rankų dezinfekciniu skysčiu (ne mažiau kaip 60 proc. alkoholio) ar alkoholinėmis servetėlėmis[footnoteRef:4]; [4:  http://www.ulac.lt/uploads/images/higiena_LT-6.jpg] 

15.2. laikytis čiaudėjimo-kosėjimo etiketo (pridengti burną ir nosį sulenkta alkūne arba nosine, kurią po to nedelsiant turi išmesti į uždarą šiukšliadėžę, nusiplauti rankas)[footnoteRef:5];  [5:  https://sam.lrv.lt/uploads/sam/documents/files/rekomendacijos%20del%20ranku%20higienos.pdf] 

15.3. laikytis visų Sveikatos apsaugos ministerijos (SAM) pateiktų rekomendacijų, siekiant išvengti COVID-19 plitimo[footnoteRef:6]; [6:  http://www.ulac.lt/uploads/downloads/LT%206_spaudai%20A4.pdf] 

15.4. pasimatuoti kūno temperatūrą tik atvykus į darbą (visi darbuotojai, atvykę į darbą, pasimatuoja kūno temperatūrą ir atžymi Darbuotojų kūno temperatūros stebėjimo žurnale (2 priedas), esančiame tambūre prie raktinės. Darbuotojai, kuriems pasireiškia karščiavimas (37,3 °C ir daugiau), nedelsiant informuoja tiesioginį vadovą ir nušalina nuo darbo; 
15.5. dėvėti veido kaukes, respiratorius ar kitas priemones  darbo vietoje pagal poreikį[footnoteRef:7]; [7:  http://www.ulac.lt/lt/kaip-tinkamai-uzsideti-nusiimti-ir-ismesti-medicin] 

15.6. vengti darbuotojų susibūrimų (daugiau nei 2 darbuotojai mažesniu nei 2 metrai atstumu bei ilgesniu nei 15 min laikotarpiu);
15.7. draudžiami darbuotojų bendri pietūs ir būriuotis pietų, darbo pertraukų metu;
15.8. draudžiama turėti tiesioginį kontaktą su kitų grupių darbuotojais;
15.9. informuoti Mokyklos vadovą ir nedelsiant apleisti savo darbo vietą, jei pasireiškė ūmių viršutinių kvėpavimo takų infekcijos, ūmių žarnyno infekcijų ir kitų užkrečiamų ligų požymiai (karščiavimas, sloga, kosulys, apsunkintas kvėpavimas, viduriavimas, vėmimas ir kt.). rekomenduojama susisiekti su savo šeimos gydytoju konsultacijai nuotoliniu būdu arba konsultuotis Karštąja koronaviruso linija tel. 1808;
15.10. ugdymo paslaugų teikimo vietoje tiesiogiai su vaikais nedirbti priklausant rizikos grupei (nurodytai šio aprašo 4.2. papunktyje). 
15.11. nedirbti esant privalomoje izoliacijoje, izoliacijos laikotarpiu, išskyrus dirbant nuotoliniu būdu.

V SKYRIUS
DARBUOTOJŲ VEIKSMAI UGDYMO PROCESO METU 
VAIKUI PASIREIŠKUS ŪMIŲ VIRŠUTINIŲ KVĖPAVIMO TAKŲ POŽYMIAMS

16. Darbuotojų veiksmai, kai ugdymo proceso metu vaikui pasireiškia šio Aprašo 12.14  papunktyje išvardinti simptomai:
16.1. nedelsiant telefonu informuoti Visuomenės sveikatos priežiūros specialistą ir perduoti vaiką Visuomenės sveikatos priežiūros specialistui.
16.2. Visuomenės sveikatos priežiūros specialistas vaiką izoliuoja Mokyklos vadovo paskirtoje vietoje, sveikatos kabinete (vieta turi užtikrinti ne mažesnio 2 metrų atstumo laikymąsi);
16.3. Visuomenės sveikatos priežiūros specialistas informuoja Mokyklos vadovą ir vaiko tėvus (globėjus, rūpintojus) apie susidariusią situaciją;
16.4. Visuomenės sveikatos priežiūros specialistas raštu ir žodžiu rekomenduoja tėvams susisiekti su vaiko šeimos gydytoju konsultacijai nuotoliniu būdu ir konsultuotis Karštąja koronaviruso linija tel. 1808 arba/bei palaiko tolimesnį kontaktą su tėvais. 
16.5. Įstaigoje, esant patvirtintam ar įtariamam Covid-19 atvejui, patalpų dezinfekcijai užsakomos paslaugos dezinfekcinių paslaugų atlikimui. Darbus organizuoja direktoriaus pavaduotojas ūkio reikalams. 
VI SKYRIUS
MOKYKLOS PATALPŲ IR INVENTORIAUS VALYMAS 

17. Valymą atliekantiems asmenims (administracinių patalpų valytojams bei grupių mokytojų padėjėjams) privaloma dažniau ir kruopščiau valyti Mokyklos patalpas, dezinfekuoti paviršius.
18. Rankų higiena atliekama kiekvieną kartą nusiėmus pirštines ir/ar kaukę.
19. Dažniau liečiami paviršiai (darbo stalai, kompiuterinė įranga, durų rankenos, kėdės ir porankiai, jungikliai, turėklai, vandens čiaupai ir kt.) ir kitos bendro naudojimo patalpos (laiptinės, koridorius ir kt.) valomos ne rečiau nei 2 kartus per dieną drėgnuoju būdu.
20. Patalpos, kuriose organizuojamas ugdymas, turi būti išvėdinamos prieš atvykstant vaikams ir ne rečiau nei 2 kartus per dieną.
21. Patalpos, kuriose organizuojamas ugdymas, dažnai liečiami paviršiai, žaislai turi būti valomi ne rečiau kaip 1 kartą per dieną.
22. Mokyklos tualetai valomi virusą veikiančiu dezinfekantu ne rečiau nei 2 kartus per dieną drėgnuoju būdu.
23. Valymo metu susidariusios atliekos turi būti dedamos į maišą ir išmetamos kaip nerūšiuojamos atliekos.
24. Aplinkos valymas vaikų priežiūros paslaugų teikimo vietoje atliekamas  atsižvelgiant į Sveikatos apsaugos ministerijos parengtas rekomendacijas patalpų valymui COVID-19 pandemijos metu [footnoteRef:8]. [8:  https://sam.lrv.lt/uploads/sam/documents/files/REKOMENDACIJOS%20dezinfekcijai%2020200327%20(1).pdf] 

25. Patalynė, rankšluosčiai (jei naudojami ne vienkartiniai) keičiami juos sutepus, bet ne rečiau kaip vieną kartą per 10 dienų (atsižvelgiant į Sveikatos apsaugos ministerijos parengtas rekomendacijas patalpų valymui COVID-19 pandemijos metu). Skalbimui naudojamos įprastos skalbimo priemonės.
26. Rekomenduojama įvertinti vaikų ugdymui reikalingus žaislus, priemones ir naudoti tas, kurias galima valyti ar skalbti.


VII SKYRIUS
VISUOMENĖS SVEIKATOS PRIEŽIŪROS SPECIALISTO VEIKSMAI

27. Visuomenės sveikatos priežiūros specialistas:
27.1. dalyvauja ir vertina vaikų sveikatos būklę pagal Aprašo 8 punkte nurodytus reikalavimus;
27.2. nuolat seka ir peržiūri informaciją apie COVID-19, kuri skelbiama https://sam.lrv.lt/lt/naujienos/koronavirusas ir vadovaujasi SAM pateiktomis rekomendacijomis;
27.3. konsultuoja mokyklos bendruomenę dėl COVID-19 situacijos Lietuvoje;
27.4. informuoja Mokyklos vadovą apie rekomendacijų ar kitų dokumentų, susijusių su Mokyklos veikla dėl COVID-19 situacijos, pasikeitimą;
27.5. vykdo kitus jam šiame Apraše nurodytus veiksmus.
28. Visuomenės sveikatos priežiūros specialistas privalo:
28.1. vertindamas vaikų sveikatos būklę priėmimo metu dėvėti veido kaukę, respiratorių ar kitas priemones  darbo vietoje[footnoteRef:9], rekomenduojama dėvėti vienkartines  pirštines; [9:  http://www.ulac.lt/lt/kaip-tinkamai-uzsideti-nusiimti-ir-ismesti-medicin] 

28.2. prižiūrint izoliuotą(us) vaiką(us) iki kol atvyks teisėti vaiko tėvai (globėjai, rūpintojai): 
28.2.1. dėvėti veido kaukes, respiratorius ar kitas priemones darbo vietoje[footnoteRef:10], dėvėti vienkartines pirštines, dėvėti apsauginį, veidą dengiantį skydelį arba akinius, dėvėti apsauginį kostiumą ar chalatą, vienkartinę kepurę, antbačius; [10:  http://www.ulac.lt/lt/kaip-tinkamai-uzsideti-nusiimti-ir-ismesti-medicin] 

28.2.2. izoliacijos vietoje laikytis ne mažesnio nei 2 metrų atstumo;
28.2.3. stebėti vaiko(ų) sveikatos pasikeitimus.
28.3. įvertinti šio Aprašo III skyriuje išvardintų punktų vykdymą ir pastabas su rekomendacijomis pateikti Mokyklos vadovui.







VIII SKYRIUS
BAIGIAMOSIOS NUOSTATOS

29. Direktoriaus pavaduotojas ūkio reikalams yra atsakingas už kasdienį darbuotojų sveikatos įvertinimą prieš patenkant į Mokyklos patalpas (kūno temperatūros matavimo atžymas Darbuotojų kūno temperatūros žurnale). Nustačius darbuotoją, kuriam pasireiškia viršutinių kvėpavimo takų ligų, ūmių žarnyno infekcijų ir kt. susirgimų požymiai (karščiavimas (37,3 °C ir daugiau), sloga, kosulys, čiaudulys, pasunkėjęs kvėpavimas, viduriavimas, vėmimas ir pan.), nedelsiant informuojamas Mokyklos vadovas, o darbuotojui rekomenduojama susisiekti su savo šeimos gydytoju konsultacijai nuotoliniu būdu arba konsultuotis Karštąja koronaviruso linija tel. 1808.
30. Mokyklos vadovas vykdo darbuotojų nušalinimą nuo darbo esant įtarimui, kad darbuotojas yra užsikrėtęs ar turėjo kontaktą su potencialiai užsikrėtusiu COVID-19 asmeniu.
31. Mokyklos vadovas, esant Covid-19 atvejui, nedelsiant telefonu informuoja Nacionalinį visuomenės sveikatos centrą prie Sveikatos apsaugos ministerijos (toliau – NVSC) apie Mokyklos darbuotoją(us) ir/ar ugdytinius, kuriems yra nustatyta COVID-19 infekcija (informacija gaunama iš darbuotojų ir vaikų tėvų).
32. Esant teigiamam Covid-19 atvejui ir gavus Nacionalinio visuomenės sveikatos centro žodinius nurodymus Visuomenės sveikatos priežiūros specialistas pagal darbuotojų atvykimo/išvykimo į/iš įstaigos, vaikų lankomumo žurnalą surenka visą informaciją apie Mokyklos darbuotojus ir Mokyklos ugdytinius, kurie galimai turėjo sąlyti su darbuotoju užsikrėtusiu arba turėjusiu sąlyti su užsikrėtusiu COVID-19 asmeniu ir perduoda Mokyklos vadovui, kuris pateikia Nacionalinio visuomenės sveikatos centro atsakingam asmeniui.
33. Direktoriaus pavaduotojas ugdymui renka ir sistemina informaciją apie izoliacijoje esančius Mokyklos darbuotojus.
34. Darbuotojai privalo nuolat peržiūrėti ir susipažinti su informacija apie COVID-19, kuri skelbiama https://sam.lrv.lt/lt/naujienos/koronavirusas ir vadovautis SAM pateiktomis rekomendacijomis.
35. Aprašas įsigalioja 2020 m. gegužės 18 d. ir atšaukiamas Direktoriaus įsakymu.
__________________________

VAIKŲ SVEIKATOS BŪKLĖS ĮVERTINIMO ŽURNALAS
____________________________   grupė

